આ પ્રસંગે સંસ્થાના પ્રમુખ લાભુભાઈ સોનાણીએ પોતાના જન્મદિવસ નિમિત્તે સર્વે સભ્યો અને શુભેચ્છકોનો આનંદ સાથે આભાર વ્યક્ત કર્યો હતો તેમજ તેઓએ આશા વ્યક્ત કરી હતી કે આગામી દિવસોમાં રાજ્ય સરકાર પણ સંવેદનશીલ બની જે રીતે સામાન્ય સમાજના શ્રમજીવીઓ માટે શ્રમિક અન્નપૂર્ણા યોજના શરૂ કરાઈ છે તેમ રાજ્યના નિરાધાર પ્રજ્ઞાચક્ષુઓ અને અન્ય વિકલાંગો માટે પણ આવી વિનામુલ્યે અથવા રાહતદરે અનાજ વિતરણની યોજના પણ શરૂ કરી સામાન્ય સમાજ સાથે કાર્ય કરવા, વિકલાંગોને સક્ષમ બનાવવા પગલા ભરશે તેમજ વિકલાંગોના લાભાર્થે અન્ય સામાજિક સંસ્થાઓ અને નગરજનોએ આવી યોજનામાં જોડાઈ અનુદાન આપવું જોઈએ તેવી અપીલક રી હતી.